**3. A feladat Magyarország XV. századi történelmére vonatkozik.**

**Válaszoljon a forrás és ismeretei alapján a következő kérdésekre!**

„…Miklós őrkanonok, szószólónk, hazatérve jelentette ugyan a pápa legjobb

indulatát irányunkban, de egy mentegetődző levelet hozott, hogy tudniillik az itáliai

háborúk miatt jelenleg nem tud segíteni a kereszténység ügyén. Azt akarjuk tehát,

hogy ne legyetek tovább Őszentségének terhére, hanem egyéb ügyeket elintézve

térjetek mielőbb haza. Azt az egy, igen fontos dolgot azonban hazatértekkor fejtsétek

ki, hogy manapság veszedelmes az egész kereszténység ügye iránt tanúsított

hanyagság, s ezt úgy fejtsétek ki, hogy a pápa s a többiek megértsék, mi

következhetik ebből, s ha — amit nem kívánunk — valami baj történik, azt ne

róhassák fel Magyarország királyának, akin egyáltalán nem múlott a kereszténység

megvédése, sőt a mohamedi babona kiirtása. Mi ezentúl szükségképpen azt tesszük,

ami helyzetünk szempontjából kevéssé tűnik veszélyesnek.” *(A magyar uralkodó levele*

*a pápai udvarba küldött követének; 1462)*

**a) Nevezze meg a levél íróját!** (1 pont)

**………………………………………………………………………………………………**

**b) Milyen kéréssel küldte a király a követet a pápához?** (0,5 pont)

**………………………………………………………………………………………………**

**c) Miért rendelte haza?** (1 pont)

**...……………………………………………………………………………………………**

**d) Melyik államra utal az aláhúzott szövegrész?** (0,5 pont)

**…………………………..………………………………………………………………….**

**e) A feladat a levél utolsó mondatához kapcsolódik. Hogyan változtatta meg**

**külpolitikáját az uralkodó az 1460-as évek közepétől?** (1 pont)

**……………………………………………………………………………………………**

**Megoldás**

**3. Mátyás külpolitikája (Összesen 4 pont.)**

**a)** Mátyás király *vagy* I. Mátyás *vagy* Hunyadi Mátyás *vagy* Corvin Mátyás (1 pont)

**b)** Támogatást, segítséget (pénzt) kért tőle. (0,5 pont) *(Más, tartalmilag helyes válasz is*

*elfogadható.)*

**c)** Mert a pápa az itáliai háborúk miatt nem tudott segítséget nyújtani. *vagy* Nem akart

segítséget nyújtani. *vagy* A küldetés eredménytelen volt. (1 pont) *(Más, tartalmilag helyes*

*válasz is elfogadható.)*

**d)** az Oszmán-török Birodalomra *vagy* a Török Birodalomra *vagy* a törökre (0,5 pont)

**e)** A törökellenes politikát felváltotta a német-római császári cím megszerzésének igénye *vagy*

a nyugati orientációjú külpolitika *vagy* a cseh ügyekbe való beavatkozás politikája. (1 pont)

*(Más, tartalmilag helyes válasz is elfogadható.)*